PLAN FOR CULTURE

Miroslav Tadić / Izvori – 20 godina na sceni Amadeo
2024-07-27 21:00 - 23:30 (Europe/Zagreb) | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Dvadeseta je godina od Tadićeva prvog nastupa na sceni Amadeo pa je to i odličan razlog za retrospektivu njegovih solističkih putešestvija. Čut ćemo kako danas zvuče njegove skladbe, obrade i improvizacije sa solo albuma “Window Mirror”, “Mirina” i “Spavati, možda sanjati”, kao i što nam sprema za sljedeće desetljeće.

Jazz u muzeju / Dame biraju
2024-07-28 21:00 - 23:00 | Muzej prekinutih veza, Ćirilometodska 2, Zagreb, 10 000, Croatia (Local Name: Hrvatska)
KATARINA RAMLJAK TRIO
Katarina Ramljak, Pavle Jovanović, Hrvoje Kralj

Tomislav Tenšek – Snoopy & prijatelji / Nina Čorić – „NACI EN ALAMO“ / I memoriam Nenad Jalševac ' Nenči
2024-07-28 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Koncert posvećen uspomeni na prvog ton majstora Scene Amadeo, glazbenika Nenada Jalševca – Nenčija, kojem od 2017. godine Scena Amadeo i njegovi kolege glazbenici priređuju tradicionalni koncert.

Merima Ključo & Jelena Milušić – Anderleto
2024-07-30 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Dvije međunarodno priznate glazbenice Ključo i Milušić vode nas u svijet čudesnih i zavodljivih priča o sjaju ljubavi, kao i njezinoj tamnoj strani. Glasom i harmonikom, Jelena i Merima grade atmosferu koja je očaravajuće teatralna. Svojim izražajnim i suptilnim muziciranjem pletu nevidljivu mrežu emocija, raspoloženja, i ljubavnih priča punih strasti, čežnje i boli. Obavijeni velom i šapatom tajni, tradicije i zaboravljenih legendi, postajemo plijenom isprepletenih svijetova između jave i sna.

XV. Ljetne noći Teatra EXIT: LIJEVO DESNO GLUMAC
2024-07-31 21:00 - 22:50 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
LIJEVO DESNO GLUMAC
Autorski tim:

Režija: Zijah A. Sokolović
Igra: Zijah A. Sokolović

O predstavi:
William Shakespeare je rekao Teatar je ogledalo stvarnosti.
Antonin Artaud je rekao Stvarnost je ogledalo teatra.
Ako se u teatru pojavljuju glumci,
onda je logično da se i u stvarnosti pojavljuju glumci.
Naša stvarnost je teatar u kojem
svi mi imamo i igramo svoje uloge.
Aristotel je rekao Teatar čine Vrijeme, Prostor i Radnja.
Ali i naš život čine Vrijeme, Prostor i Radnja.
Naša stvarnost je veliki teatar.
Miroslav Krleža je rekao Gluma postoji sama za sebe.
Može se upotrebljavati u teatru, na filmu i televiziji,
ali se može upotrebljavati i u stvarnosti.
Naša stvarnost, naš život je proizvodnja i igra
javnih i osobnih uloga.
U teatarskoj strukturi rada, kao prvo, postoji pisac teksta.
Onda režiser koji će režirati tekst u formi teatarske predstave.
Režiser na osnovi čitanja i analize teksta odredi “prvu dramsku radnju” koja određuje ideju njegove buduće predstave. Čitajući zajedno tekst na probama režiser i glumci “objektivno” traže u tekstu elemente te ideje kao potvrdu “prve dramske radnje”. Ti elementi ideje se kriju u “danim okolnostima” koje određuju i objašnjavaju tijek dramske radnje u predstavi, karaktere likova i njihove reakcije i promjene u mišljenju ili osjećaju. Traženje, pronalaženje i analiza “danih okolnosti” koje potvrđuju i određuju “prvu dramsku radnju”, je vrlo važan proces u stvaranju buduće predstave. Onda režiser i glumci odlaze u prostor, na pozornicu i povezujući scenu po scenu, iz teksta grade ideju “prve dramske radnje”. Glumačka i teatarska sredstva mogu biti “subjektivna”, jer je to stil igre koju odredi režiser, a koji glumci moraju razumjeti da bi pronašli glumačka sredstva i u svojoj glumačkoj igri to pokazali gledateljima. Kroz to “subjektivno” gledatelji bi trebali vidjeti i razumjeti ideju “prve dramske radnje”.
Taj proces traženja, analiziranja, povezivanja scena iz teksta u smislenu cjelinu“ pokazivanja ideje u „prvoj dramskoj radnji” je umjetnost. Kazališna umjetnost!
Vrijeme i Prostor od prve čitaće probe do Radnje, premijere predstave, je put u umjetnost!
Glumci u tom procesu postaju mogući umjetnici. Jednom napravljena, u ponavljanju, reprizama, predstava se u igri i tekstu ne može i ne smije mijenjati, jer se time mijenja i “prva dramska radnja”!
Stvarnost je teatar. I mi u svojoj stvarnosti nemamo “obaveze”, nego imamo uloge.
Svaka naša uloga ima svoje “dane okolnosti”.
Svaka “dana okolnost” pripada nekoj “prvoj dramskoj radnji”.
Svaka “prva dramska radnja” ima svog režisera i pisca.
“Prva dramska radnja” u stvarnosti može biti “život”. Ili “brak”. Ili “posao”. Ili “djeca”.
“Prva dramska radnja” može biti i “godišnji odmor” ili “jutarnje kupanje” ili “gledanje nogometa” ili “kavica” ili “trač”.
Razumijemo li naš “život” kao “prvu dramsku radnju” objektivno ili subjektivno u “danim okolnostima”? Možemo li u svakodnevnom životu “prvih dramskih radnji” i mi biti i postati umjetnici?
Zašto nam se događa tekst “nemam vremena” ili “ako budem imao vremena” ili “ako nađem vremena”?

Zijah A. Sokolović duhovito, filozofski, kabaretski, s nizom primjera i usporedbom stvarnosti i kazališne umjetnosti, uči gledatelje shvatiti da su i oni “glumci u svom teatru” i da mogu biti umjetnici u svom životu, ako svoje životne “dane okolnosti prve dramske radnje” analiziraju teatarski “objektivno”.
Ovom predstavom Zijah A. Sokolović obilježava 50 godina svojeg umjetničkog djelovanja unutar kojeg su mu dodijeljene 92 umjetničke nagrade i 6 nagrada za životno djelo.

Lovre Marušić
2024-07-31 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Lovre Marušić svoju je međunarodnu reputaciju potvrdio osvajanjem srebrne medalje na prestižnom pijanističkom natjecanju Cleveland International Piano Competition u SAD-u 2021. godine. Dobitnik je brojnih značajnih nagrada na uglednim pijanističkim natjecanjima, među kojima se ističu: prva nagrada na 20. Međunarodnom natjecanju Santa Cecilia u Portu (2018.), prva nagrada na Međunarodnom natjecanju IMF u Parizu (2018.) kao i prva nagrada, nagrada komisije i nagrada publike na Međunarodnom pijanističkom natjecanju Isidor Bajić u Novom Sadu (2016.)
Program: Beethoven; Kunc; Liszt

Izložba Escapes Darije Jelinčić u Flori
2024-08-01 08:00 - 2024-08-07 17:00 | HDLUDU, Šetalište kralja Zvonimira 32, Dubrovnik
Svi mi u svojoj svakodnevici tragamo za trenucima mira. Projekt Escapes započinje jednom takvom potragom kada umjetnica želi pobjeći od stresnog života u Pragu uplaćujući last minute putovanje za Lesbos, Grčka. Ostavljajući grad iza sebe pronalazi spokoj na otoku okrećući se plavetnilu mora i neba. Iskušava neizmjernost prostora, s prazninom između sebe same i smirujuće ravne linije horizonta. Takvi doživljaji navode je na misli o tome kako smo svi zarobljeni u svojim konstruktivnim stvarnostima urbanih centara, gdje nas borba za uspjeh razdvaja od prirode, i u konačnici od sebe samih. Nakon odlaska s otoka, Darija počinje istraživati načine kojima ljudi traže rješenja za probleme koje umjetni urbani prostori stvaraju. Istražuje ih u Pragu, gdje živi, ali također za vrijeme svojih putovanja: u Grčkoj, Nizozemskoj, SAD-u, Hrvatskoj, Vietnamu i Tajlandu. Na svim tim mjestima Darija traga za trenucima spokoja. Darija komponira svoje fotografije pažljivo, obično smještajući subjekt u centar, hvatajući njihov odnos s okruženjem. Ispituje ih kroz njihovo iskustvo prostora.
Escapes je istraživanje o ljudskom iskustvu, o stanju svijesti za vrijeme trenutaka mira, ali i fizički aspekt istog – kao na fotografiji vrtuljka. Gledajući prema nebu vidjeti ćemo ljude udobno smještene na vožnji, nježno se vrteći u prostoru, s ničim iznad njih osim plavog neba. Shvaćamo da biti povezan sa samim sobom znači biti povezan s prostorom. Darijin Escapes je traganje za nečim što smo putem izgubili. Traganje za našim korijenima, povezanošću s prirodom i jedni s drugima. Stoga Escapes je, paradoksalno, traganje za povratkom kući.
Silvia Potočki

Od čega svi bježimo? Dakako, od svakodnevice, od boli i tjeskobe, od sjećanja i od strahova, ali, u suštini, svi su naši bjegovi, bjegovi od samih sebe. A što je to „ja“ od kojega bježimo? Postoji li ono uopće? Ako mi neprestano sami sebi pripovijedamo narativ o svome „ja“, a znamo da svaki narativ u sebi ima i sjeme svoje negacije, mi ga istovremeno i dekonstruiramo. Zbog tiranije te osobne priče nad našom svijesti, nama je nje dosta i želimo joj uteći. Mi istovremeno održavamo prisan odnos sa sobom (ili sa slikom o sebi), ali i bježimo od tog mučiteljskog i toksičnog odnosa. Svaki bijeg je, možda, nemoguć i u suštini povratak samom sebi.
Fotografije Darije Jelinčić svoga gledatelja definiraju kao biće stvoreno isključivo za bjegove. Ne u smislu koprcanja i batrganja od čelična stiska tjeskobe i monotonije, već u smislu znatiželje i stalnog otkrivanja novih fascinacija i mogućnosti bivanja. Ali nipošto rasta, jer rast je još jedna verbalno-konceptualna zamka, imperativ koji u sebi sadrži nezadovoljstvo trenutačnim.
Ono što na ovim fotografijama ukazuje na želju za bijegom kao na osnovnu ideju koja gradi ljudsku svijest je, kao prvo, često naglašena linija horizonta. Ona je, ponekad, na morskoj pučini, što navodi na asocijacije o nepoznatim, prekomorskim krajevima koji su dražili maštu čovjeka od davnina. I motiv plaže u sebi sadrži danas popularnu romantiku bezbrižnosti i odvajanja od svakodnevnog, odmora od konvencionalnih društvenih uloga, pravila (i onih odjevnih i onih fizičkog ponašanja) i interakcija.
Drugi postupak prisutan ovdje je inzistiranje na snažnom svjetlu na svim fotografijama. Jako svjetlo koje snažno ističe sve efemerne prirodne i umjetne konstrukcije na Darijinim snimcima sugerira intenzivniju prisutnost i fotografkinje i gledatelja. Čak i nelijepi detalji privremenih ograda, krša, smetlarskog kamiona ili napuštenog, betoniranog komada tla, fotografirani su toliko visokoestetizirano da posjeduju začudnost i neotkrivenu ljepotu. Povećavajući svjetlo na snimcima, fotografkinja od ovih elemenata stvara težišta svojih gotovo apstraktnih, meditativnih kompozicija.
Ovdje smo svjedoci trenutka bijega koji traje, koji nije niti usmjeren u žuđenu budućnost (prema nekom scenariju čije ostvarenje želimo), niti sa strahom zagledan u prošlost (kao bijeg od nečega što nam je mrsko). On je kretanje kroz život, vrijeme, prostor i, napose, kroz svjetlo.
Feđa Gavrilović

Darija Jelinčić diplomirala je Sociologiju na Filozofskom fakultetu u Zagrebu. Za vrijeme studija upisuje fotografiju kao izborni predmet na Studiju dizajna u Zagrebu. Odlaskom u Prag nastavlja raditi na svom fotografskom razvoju otkrivajući dugu i bogatu češku fotografsku scenu. Prirodno kombinira ova dva interesa, sociologije i fotografije, koristeći osobnu fascinaciju ljudskom prirodom i kulturom u svom fotografskom izražaju. Projekti na kojima radi uglavnom su usmjereni na ljude i njihov odnos prema zajednici, izraženi konceptima prostora i vremena. Za vrijeme umjetničke rezidencije Cité Internationale des Arts u Parizu surađivala je s Institutom za robotiku i inteligentne sustave (ISIR) Sveučilišta Sorbone. Sudjelovala je na masterclass-u VII Photo Akademije te dvije radionice Agencije VII i izlagala svoj rad u Zagrebu, Pragu, Londonu, Kelnu, Aveiru, San Franciscu, Austriji, Španjolskoj, Grčkoj i Tajvanu. Dobitnica je nagrade Crno drvo Laube te “Vision 2020” u suradnji HDLU-a i CROZ-a. Boravila je na umjetničkim rezidencijama u Parizu, Portugalu, Litvi, Grčkoj i Španjolskoj. Članica je Hrvatskog Društva Likovnih Umjetnika i Hrvatske Zajednice Samostalnih Umjetnika. Trenutno živi i radi u Zagrebu.
https://www.darijajelincic.com/escapes
Kontakt: darija1@gmail.com

XV. Ljetne noći Teatra EXIT: FEŠTA
2024-08-01 21:00 - 22:20 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
FEŠTA
Autorski tim:

Autorski projekt (tekst i režija) Josipe Anković i Josipa Ledine
Igraju: Josipa Anković i Josip Ledina
Umjetnička savjetnica na projektu: Anica Tomić
Predstava je nastala u suradnji s Akademijom dramske umjetnosti u Zagrebu.

O predstavi:
Josipa i Josip mladi su, dobrostojeći bračni par, godina je 2025., na fešti pod maskama, onim istim maskama koje su zbog epidemioloških mjera bile obavezne 2020. na njihovu tadašnjem vjenčanju; sada se slavi njihova peta godišnjica braka. Gosti te fešte upravo su gledatelji koji, već samim ulaskom u kazalište, postaju njihovi prijatelji, rođaci, kumovi, poznanici ili poslovni partneri, jer ovu predstavu publika nije došla samo gledati, došla je u njoj sudjelovati.
Prisjećajući se svojih ljubavnih početaka Josipa i Josip vode nas kroz kratku povijest svojega odnosa, prepunog uspona i padova. Ništa ne žele sakriti, svaku sitnicu svojeg odnosa podijelit će bez imalo rezerve. Ismijavajući naše ljubavne, bračne i rodne odnose Fešta rastvara brojne stereotipe kojih često nismo ni svjesni, ali svoju kritičku oštricu usmjerava i na društvo koje jedino priznaje zakon braće i kumova.
Predstava ne propituje samo odnos mladog bračnog para, nego i odnos glumca i publike. Neprestano uključujući publiku u scenska događanja, vješto balansira na granici iluzije i stvarnosti i pretvara se u punokrvan događaj.

XV. Ljetne noći Teatra EXIT: MASKE
2024-08-02 21:00 - 22:10 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
MASKE
Autorski tim:

Autor, redatelj i izvođač: Dražen Šivak
Dramaturgija: Patrik Gregurec, Karla Leko
Produkcija: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT

O predstavi:
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu (prosječna ocjena: 4,89), a Karla Leko i Patrik Gregurec dobili su Marula za dramaturgiju predstave.

XV. Ljetne noći Teatra EXIT: POČETAK
2024-08-03 21:00 - 22:20 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
POČETAK
Autorski tim:

Tekst: David Eldridge
Redateljica: Aida Bukvić
Igraju: Dijana Vidušin, Dražen Šivak
Produkcija: Teatar EXIT i Dom kulture Kristalna kocka vedrine, Gradsko kazalište Sisak

O predstavi:
Nakon tuluma, u neredu, gdje je svaki tanjur upotrijebljen, a svaka čaša poluprazna ili polupuna, skoro pa poljubac. Možda poljubac. Njih dvoje, dovoljno mamurni od tuluma i umorni od prošlosti koju nose. Toliko različiti, a opet slični u svojoj usamljenosti, jer usamljenost je jedino što ih spaja. Usamljenost koja paralizira u svojim strahovima, sjećanjima na loša iskustva i lijepe uspomene pretvara u crno-bijeli nostalgični film koji se više nikada neće ponoviti. Postoji li u takvom stanju duboke uronjenosti u vlastitu samoću prostor za hrabro prepuštanje u neki novi odnos, novi početak? Je li nepristojno nadati se novoj ljubavi ili možda samo novom poljupcu?
Drama Početak u gotovo realnom vremenu voajerski nas uvlači u početak jednog odnosa, jednog prijateljstva, možda i ljubavi. Je li kasno da život (ponovno) počne?

Izložba Iz toka slika Antuna Maračića u Flori
2024-08-14 18:00 - 2024-08-21 22:00 | HDLUDU, Šetalište kralja Zvonimira 32, Dubrovnik
…kad snimam utvrđujem činjenicu da sam živ i utvrđujem činjenicu mjesta i vremena u kojem se nalazim i neprestanim ponavljanjem istih kadrova ili motiva koji su vrlo blizu mojoj svakodnevnoj smještenosti, iz dana u dan utvrđujem svoju poziciju, utvrđujem i činjenicu moje smještenosti i mog postojanja. Istovremeno je uključeno i prostor i vrijeme. Naravno ima nešto što je karakteristično baš za mene, da pokušavam, da neprestano moram prizivati činjenicu prisutnosti. (Antun Maračić, Fotografija u Hrvatskoj, HRT, 2006.)
Desetak fotografija i dva kratka digitalna filma Antuna Maračića, koje izlažemo ovom prilikom u Flori, mali je izbor snimaka s memorijskih kartica ostalih u njegovom fotoaparatu i mobitelu, prizora koje je snimio posljednjih mjeseci svojega života. On je iz tih nizova slika, kojima je stalno bilježio svoju svakodnevicu, obično izdvajao pojedine tematske cikluse, prema motivima koje je pratio – prizore pogleda kroz prozor, oronulih gradskih ili seoskih fasada, detalja gradskih ulica zabilježenih za biciklističkih flanerija gradom ili prirodom, pa sve do prizora iz bolesničkih soba. To su detalji, krhotine okoliša, često u krupnom planu, snimani iz blizine. Dozvolio si je u tim usputnim slikama uživanje u ljepoti prizora, u kolorističkim finoćama ili geometrijskim strukturama, vidi se da fotoaparat u ruci zapravo ima jedan slikar. Možda neke od ovih fotografija sâm nikada ne bi izložio, možda ih je snimio kao svojevrstan intiman vizualni dnevnik pogleda koji je namjeravao zadržati za sebe?
Ipak, onaj tko poznaje Antunov umjetnički rad, moći će u pojedinim fotografijama prepoznati njegove stalne motive i cikluse u koje ih je kontekstualizirao. No, ovdje su ti prizori pokazani bez naknadne konceptualizacije, u nizu koji prije svega svjedoči vremenski slijed njegova pogleda, posljednje trenutke njegove prisutnosti u “prostoru i vremenu”. Jer, kao što je sam rekao, fotografija je zapravo bilješka samoga sebe, vlastitog bivanja. Prikazuje vanjski svijet, ali govori o percepciji, doživljaju i misaonom svijetu onoga tko je snima. Realistična je, ali je izrazito subjektivna, bilješka je osobnosti, kratkog trenutka jednog čovjeka, nešto kao njegove “unutarnje oči” usmjerene prema van. Ove fotografije ne teže pokazati ništa više nego upravo to, nekoliko doživljenih trenutaka s kraja Antunovog života. (Evelina Turković)
Antun Maračić (1950. – 2023.) djelovao je kao umjetnik, kustos, likovni kritičar. Prvu izložbu priredio je već u gimnazijskim danima, a intenzivno izlaže od 1976. Objavio je više autorskih knjiga fotografija. Od najranije faze analitičkog slikarstva i konceptualne fotografije, pa sve do recentnih djela, stalna tema njegove umjetničke prakse svjedočenje je i bilježenje vremena (ciklus “Lokrum” nastajao od 2000. do 2013.). Usto, bio je zaokupljen i temom odsutnosti i praznine (ciklus urbanih intervencija i fotografskih objekata „Ispražnjeni okviri, iščezli sadržaji“, 1990. – 1994. – 2017.) Fotografije iz ciklusa „no-grad“ obilježile su vrijeme ratnih devedesetih, a od 2000. do 2013., osim “Lokruma” ostvario je više dubrovačkih ciklusa (“Porporela”, “Uhođenje sunca”, “Promatrači mora“). Antun Maračić svojim je umjetničkim radom kritički, no nikada doslovno ilustrativno, govorio o društvenoj i osobnoj zbilji („Rurbane nezgrapnosti”, 2012.).
Djela mu se nalaze u zbirkama Muzeja suvremene umjetnosti u Zagrebu, Nacionalnom muzeju moderne umjetnosti, Povijesnom muzeju Zagreb, grafičkoj zbirci Nacionalne i sveučilišne knjižnice, u kolekcijama Filip Trade i Thyssen-Bornemisza Art Contemporary, Beč, te Troubleyn, Antwerpen.
Antun Maračić bio je voditelj i kustos nekoliko važnih zagrebačkih galerija (Galerija Proširenih medija, Galerija Studentskog centra, Galerija Zvonimir, Galerija Forum), od 2000. do 2012. bio je ravnatelj Umjetničke galerije Dubrovnik.
Za svoj umjetnički i kritičarski rad dobio je više nagrada: Vjesnikova nagrada Josip Račić 2004., nagrada Hrvatske sekcije Međunarodnog udruženja likovnih kritičara (AICA) 2016.

Auld Reekie String Band (Škotska)
2024-08-16 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Škotska grupa Auld Reekie String Band, koja izvodi tradicionalnu američku Oldtime glazbu, po drugi put gostuje na zagrebačkoj Sceni Amadeo, u okviru 25. jubilarne sezone.

Matija Dedić & Lu Dedić / Dan kada je prije devet godina otišao veliki Arsen…
2024-08-17 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Na velikog pjesnika, glazbenika i kantautora podsjetit će nas njegova vječna glazba u produhovljenoj izvedbi Matije Dedića. Kao gošća nastupa Matijina kćerka Lu Dedić.

Miroslav Tadić & Zvette Holzwarth / Across the Borderline
2024-08-18 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Naš novi program, na tragu projekta “BalkanAmericana”, inspiriran naslovom pjesme Ry Cooder-a, vodi nas u nastavak traganja za zajedničkim jezikom koji je svima razumljiv. Muzikom prelazimo granice bez putovnica. Pitamo se gdje je naš dom, da li je to cijeli svijet ili nam stalno izmiče? Naš vlak putuje preko mora, gora, brda i dolina, bez carina i granica. Klasika, Flamenko, Jazz, Blues, Americana i balkanski folklor složno žive u našem svijetu.
“Dvoje vrhunskih glazbenika koji zajedno tkaju čarobnu glazbenu tkanicu…”- Zlatko Gall, mixer.hr
„Miroslav i Yvette nam ne nude maestralne izvedbe poznatog, nego sasvim nova dela zasnovana na vrednostima za koja smo prethodno pogrešno verovali da su već dovoljno „obrađena“. Petar-Peca Popović, album “Luka”

Filmmusicorkestar
2024-08-20 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Filmmusicorkestar zagrebački je sastav koji već osmu godinu uspješno širi priču o filmskoj glazbi širom Hrvatske, Europe i regije. Svojim veselim i osebujnim aranžmanima pred publiku donose brojne filmske hitove domaće i inozemne kinematografije. Svoje prepoznatljivo, uvijek drukčije čitanje velikih filmskih hitova, uspjeli su prenijeti i na svoje autorske pjesme donoseći različite stilove u rasponu od klasične šansone preko fado-sevdah kombinacije, do vickastog i vrckastog gypsy swinga. Filmmusicorkestar širokim i pomno biranim repertoarom izvedenim na 15-ak svjetskih jezika predvodi iznimno senzualni vokal Elme Burnić uz fenomenalnu sviračku pratnju ostatka benda.

Izložba Vesne Pokas u Galeriji Flora
2024-08-21 18:00 - 2024-08-31 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora
pozivaju Vas na otvorenje izložbe
Izložba bez naziva Vesne Pokas
koje će se održati u srijedu 21. kolovoza u 21 sat u Galeriji Flora.
Izložba se može pogledati do 31. kolovoza svaki dan od 18 do 22 sata. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com

Istovremeno, do 31. kolovoza u Medijateci galerije Flora može se pogledati izložba Iz toka slika Antuna Maračića, kustosice Eveline Turković.
Vesna Pokas je u rezidencijalnom boravku u Flori do 24. kolovoza i ukoliko ste zainteresirani upoznati ju i razgovarati s njom, a niste u prilici doći na otvorenje, možete joj se javiti na mejl: vesnapokas7@gmail.com
Izložba i rezidencijalni boravak umjetnice ostvaruju se u suradnji sa Atelierima Žitnjak iz Zagreba i nastavak su višegodišnje umjetničke razmjene.
Veselimo se Vašem dolasku i druženju u Florinu vrtu.
Godišnji program Galerije Flora, Godišnji program Medijateke suvremenih umjetničkih praksi i program Florin dom u 2024. ostvaruju se uz financijsku potporu Grada Dubrovnika, Ministarstva kulture i medija RH i Zaklade Kultura nova, kojima ovom prilikom zahvaljujemo na podršci.
Medijski partner: Plan for Culture
———————————————————

Materijalni elementi koje Vesna Pokas unosi u interijer galerije ili eksterijer grada, odnosno hortikulturalnog ambijenta, nisu umjetnički predmeti nego instrumenti katalizacije doživljaja konkretnog prostora. Pritom taj prostor autorica ponajprije sama sebi objašnjava, istodobno potvrđujući njegove značajke i transformirajući ga, kako bi potom upozorila na puninu njegovih potencijala. Često osporava svakodnevnu upotrebu prostora instaliranjem prepreka koje zahtijevaju njegovo alternativno korištenje. Primjerice, u Poreču je krajem devedesetih godina, kao sudionica tamošnjeg Annalea, u uskoj gradskoj ulici postavila metalne šipke koje su onemogućavale uobičajeni svakodnevni pješački promet te su prolaznici bili prisiljeni mijenjati svoj put do zamišljenog odredišta. Time se razbijala dnevna rutina, ali i naglašavao karakter mjesta. Sasvim drugačiji, ali jednako osvještavajući pristup, primjenila je nešto ranije na otoku Lokrumu, na stepeništu Maksimilijanovih vrtova gdje je postavila staklene ploče te time ostvarila više psihološku nego fizičku prepreku, omogućivši zauzvrat koncentrirani pogled posjetitelja na prekrasni prizor i refleks kultiviranog krajobraza iz točke osujećenog pokreta.
Najdrastičniji, gotovo prijeteći tip prepreke autorica kreira 2005. godine u zagrebačkoj Galeriji proširenih medija. Tom prilikom ona postavlja robusnu metalnu polugu sa šiljkom na vrhu, koja poput neke ‘aero-kosilice’ ravnomjerno pokretana bučnim elektromotorom, kruži kroz prostor, gotovo dotičući zid Meštrovićeve rotonde. U nastojanju da izbjegne nalet ‘polumjera’ željezne šipke, posjetitelj je bio prisiljen uzmicati pred njom ili je pažljivo slijediti te je tako njegovo kretanje uvjetovano na specifičan način, a percepcija prostora poprimila naročit, neočekivani rakurs.
Tretirajući prostor kao mjesto kontemplacije, umjetnica, osluškujući sugestije njegove posebnosti, u svakom pojedinačnom slučaju osmišljava drugačiji pristup koristeći različite materijale kojima, u privremenoj transformaciji, te posebnosti ističe.
Tako se ponaša i ovom prigodom u Galeriji Forum. Poduzimajući hrabru gestu blokiranja većeg dijela staklene stijene prema ulici ona izvodi transparentan geometrijski crtež egzaktnom linijom nepokrivenog dijela stakla. Sa staklom nastavlja i intervencije u interijeru. Točnije, postavlja niz tankih staklenih cijevi koje povezuju pod sa stropnom gredom tvoreći tako rahli zid i formirajući uski svjetlosni koridor kojim se mijenja uobičajeni smjer kretanja kroz Galeriju.
Osim što je ističe u naslovu, umjetnica u različitim dijelovima prostora i provodi apsolutnu geometriju lika kvadrata. No ne čini to u doslovnom prikazu nego fragmentarno, u in spe naznakama, kako u dvodimenzionalnim tako i u trodimenzionalnim intervencijama. Računa pritom s potencijalom perspektivnog vizualnog doživljaja, odnosno s mogućnošću virtualnog dovršavanja lika. Tako kose linije koje formira bijeli pijesak ‘utočen’ u staklene cijevi do precizno određenih visina naznačavaju prostorni lik koji odgovara onom na tlu, a nadovezuje se i na onaj formiran na izlogu galerije. Svojom materijalnom i oblikovnom interpretacijom ideja geometrije koju umjetnica provlači kroz cijelu prostornu instalaciju, istodobno i osporava i potvrđuje zatečeni ambijent. U konačnom rezultatu prostor je upravo svojom decentnom transformacijom potpuno ‘prizvan sebi’, animirana je njegova bit i duh, svaki njegov dio postaje legitiman. Ne samo da se apostrofira i potvrđuje globalni arhitektonski koncept sa svim elementima, poput stupova, stepenica, ograde te njenih sastavnih dijelova, materijala i boje, nego čak i oni infrastrukturni ‘uljezi’ poput utičnica, klima uređaja, radijatora… postaju nekonfliktni dio opće ustanovljene harmonije.
Sigurnost gotovog artefakta i relativno lagodnog korištenja galerijskog skrovišta Vesna Pokas zamjenjuje neizvjesnom avanturom suočavanja s ambijentom, ispitivanjem njegovog značaja i zračenja. Pristupa mu, koliko s prijateljskim razumijevanjem toliko i suprostavljajući se njegovu konvencionalnom korištenju. Stoga je njezina umjetnost vibrirajuća i živa, naizmjence uhvatljiva i izmičuća, a boravak u ‘korigiranom’ prostoru i njegov novi, odnosno pojačani doživljaj, ekvivalent je susretu s našom vlastitom duhovnosti, izvan i iznad materijalnih premisa koje je uokviruju.
Antun Maračić
* tekst iz kataloga za izložbu ” U kvadratu”, Galerija Forum, Zagreb,2017.
———————————————-
The material elements that Vesna Pokas puts into a gallery interior or the exterior of a city, a garden setting, are not art objects rather instruments that catalyse the experience of a given space. The artist first of all explains the space to herself, confirming its characteristics and transforming it, in order to be able to draw attention to the fullness of its potentials. She often contests the everyday use of the space by installing barriers that require it to be used alternatively. For example, in Poreč, at the end of the nineties, taking part in the Poreč Annale, she put in a narrow city street some metal rods that stopped the usual pedestrian flows, the passers-by being forced to change their route to the destination they had in mind. The daily routine was thus broken up, and the character of the space emphasised. She had applied a very different but equally mind-opening approach a little earlier on Lokrum Island, on the staircase of the Maximilian Gardens, where she put in glass plates, achieving more of a psychological than a physical obstacle, enabling the visitor in return to have a concentrated view of the lovely scene and a reflection of the cultivated landscape from the point at which movement is frustrated.
The artist created the most drastic, a practically menacing, type of obstacle in 2005 in the Gallery of Extended Media in Zagreb. She set up a sturdy, pointed metal lever, which like some kind of airborne mowing machine, evenly driven by a noisy electrical motor, circulated around the space, practically touching the walls of the Meštrović rotunda. In their endeavours to avoid any onslaught from ‘the radius’ of the iron bar, the visitors were forced to retreat before it, or else to follow it very carefully, so that their movements were determined in a most particular manner, and their perception of the space took on a distinctive and unexpected angle.
Treating space as a place of contemplation, the artist, heeding the suggestions of its distinctive features, in every single case thinks up a different approach, making use of different materials that in a temporary transformation bring out its specialness.
So she acts this time too, in the Forum Gallery. Undertaking the bold gesture of blocking up the major part of the storefront window onto the street, she has then done a transparent geometrical drawing with the exact line of the uncovered part of the glass. She carries on the interventions into the interior with glass. In detail, she puts in a series of slender glass tubes that link the floor with the ceiling beam, creating a loose wall and forming a narrow illuminated corridor that changes the usual direction of circulation through the Gallery.
As well as pointing it up in the title, the artist in various parts of the space implements the absolute geometry of the figure of the square. But not in a literal depiction, rather fragmentarily, in hopeful indications, in both two- and three-dimensional interventions. She counts on the potential of the perspective visual experience, that is, on the possibility of the virtual completion of the figure. Thus diagonal lines that are formed by the white sand captured in glass tubes to precisely determined heights indicate a spatial figure that corresponds to that on the floor, and carries on from that formed in the gallery’s window display. With its material and formal interpretation the idea of geometry that the artist runs through the whole of the spatial installation at once disputes and confirms the setting as found. In the final result, the space is precisely, with its dignified transformation, fully called to itself, its being and spirit are animated, each part of it becomes legitimate. Not only does the procedure address and confirm the global architectural concept, with all its elements, like he pillars, steps, rails their component parts, the materials and colours, but even those infrastructural interlopers like wall sockets, air conditioning units, radiators, become a non-conflicting part of the overall established harmony.
Vesna Pokas has replaced the surety of the finished artefact and the relatively easy use of the gallery nook by an uncertain adventure in which one has to face up to the environment, testing out its import and its aura. She approaches it with both amicable understanding and resistance to its conventional use. Hence her art is vibrant and living, alternately graspable and yet evasive, and a stay in the ‘corrected’ space and its new or reinforced experience is equivalent to an encounter with our own spiritual being, above and beyond the material premises that frame it.
Antun Maračić
* text from catalogue ” In a square “, Galerija Forum, Zagreb,2017.

Samoborski Klavirski Trio
2024-08-21 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Osim što su sve tri glazbenice na neki način povezane sa Samoborom, gradom velike kulturne tradicije, njih spaja i vrlo izražen entuzijazam prema komornom muziciranju. Programski je ovaj ansambl otvoren za široki repertoar klasične glazbe, uključujući djela suvremenih skladatelja, kako inozemnih tako i hrvatskih.
Nastupaju: Mia Pečnik, klavir, Eva Mach, violina, Petra Kušan, violončelo
Program: Beethoven; Mendelssohn

Glazbena družina Cinkuši
2024-08-22 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Koncert u sklopu programa Scene Amadeo prilika je za čuti skladbe sa najnovijeg studijskog albuma “Bog nam greh oprosti” koji je izašao u prosincu 2023. godine. Album je, uz mnogobrojne hvalospjeve kritičara i ljubav publike, zaradio i prestižnu nagradu “Porin” u kategoriji za “ Najbolji etno album godine”.

Evocation / Tonja Čuić (klavir), Nikolina Pinko (sopran)
2024-08-23 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Dvije mlade vrsne glazbenice vode nas na uzbudljivo putovanje kroz djela opernih klasika i klasičnih djela hrvatskih i svjetskih skladatelja, pokazujući zavidnu virtuoznost u svojoj interpretaciji.
Program: Verdi; Cilea; Franck; Pejačević; Puccini; Tosti; Mascagni; Bach/Saint-Saens; Carter

Jazz Continuo – Glazba Boška Petrovića
2024-08-25 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
“Trio Boškove skladbe izvodi s dubokim razumijevanjem, između ostalog uključujući Bošku svojstvene ekstravagancije, tajne i štosove koje su poznate samo najbližim suradnicima. Oni Boškovo autorsko stvaralaštvo održavaju živim, oni ga žive!“ – Davor Hrvoj
Nastupaju: Mario Mavrin, bas bitara, Primož Grašić, gitara, Vid Jamnik, vibrafon

Srđan Bulat, gitara
2024-08-26 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
“…koncertni umjetnik posebne scenske izražajnosti…” (David Russell, predavač na Royal Academy of Music u Londonu, višestruki dobitnik nagrade Grammy)
Program: Dowland; Regondi; Albeniz;Tarrega; Papandopulo; Piazzolla; Fumić

Zagreb Klezmer Kvintet
2024-08-27 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
”Isprepleten proturječnim raspoloženjima, ovaj stil obuhvaća melankoliju, neobuzdanu životnu radost, bezbrižnost, ples, ali jednako može izmamiti i suze na oči…” Zagreb klezmer kvintet u svojem programu zrcali inovativnost obrada autentičnog klezmera s glazbenim utjecajem jazza, klasike i orijentalnih melodija.
Nastupaju: Mario Igrec, gitara; Bruno Philipp, clarinet; Krunoslav Marić, violina; Luka Žužić, trombon i klavir, Zvonimir Šestak, kontrabas

Otvorenje izložbe Glorije Lizde: Ponavljanja, probe, uprizorenja
2024-08-28 20:00 - 22:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Pozivamo Vas na otvorenje izložbe “Ponavljanja, probe, uprizorenja” splitske umjetnice Glorije Lizde u Laubi.
Izložba će se otvoriti 28. kolovoza u 20:00 sati, a ostaje otvorena do 06. rujna 2024.

„U seriji fotografija i kolaža istražujem povijest fotografske reprezentacije žena unutar psihijatrijskih institucija te dinamiku odnosa moći između fotografa – liječnika i fotografiranih subjekata – pacijentica.Polazišna točka projekta su fotografski arhivi iz 19. stoljeća, primarno iz pariške bolnice Salpêtrière koji sadrže stotine fotografija žena kojima je dijagnosticirana histerija. Histerija, od starogrčkog hystera što znači maternica, smatrana je psihijatrijskim poremećajem uzrokovanim lutajućom, nemirnom maternicom.Liječnici fascinirani sposobnošću fotoaparata da zabilježi fizičke manifestacije histerije, nerijetko su pri fotografiranju pacijentica inducirali simptome i poticali napadaje koristeći različita pomagala. Proces liječenja i pokušaja objektivnog dokumentiranja pretvoren je tako u koreografski, gotovo kazališni spektakl kontorziranih tijela, bezbrojnih ponavljanja i inscenacija.Rekreirajući pronađene fotografije, postavljam sebe u pozicije fotografiranih žena, ali i samog fotografa koristeći samookidač vidljiv na fotografijama. Podno fotografija izlažem isječke iz opisa ponašanja pacijentica zabilježene od strane francuskog liječnika Jean Martin Charcota te hrvatskih liječnika koji su se uvelike ugledali na Charcotove metode i prakse.Promišljajući o manipulativnosti medija fotografije i odnosa ženskog tijela i medicine, izlažem kolaže u kojima izrezujem i preslagujem ilustracije maternica, liječničkog pribora i fotografske opreme.Reinterpretirajući povijesne institucionalne prakse preispitujem njihov utjecaj na suvremeno razumijevanje mentalnog zdravlja i ženskog tijela te nastojim pronaći nove načine sagledavanja i čitanja prošlosti upisane u dijeljeno žensko iskustvo.“ (Glorija Lizde)

Biografija:Glorija Lizde (1991., Split) završila je preddiplomski studij filma i videa pri Umjetničkoj akademiji u Splitu te diplomski studij fotografije pri Akademiji dramske umjetnosti u Zagrebu. U svom umjetničkom radu istražuje teme obiteljskih odnosa, traume, genetskog naslijeđa i sjećanja koristeći dokumentarnu i insceniranu fotografiju.Ostvarila je nekoliko samostalnih izložbi te sudjelovala na brojnim skupnim izložbama u Hrvatskoj i inozemstvu od kojih izdvaja O21 OSTRALE Biennale, Residency Unlimited New York, Robert Capa Contemporary Photography Center, QUAD Gallery, Benaki Museum, 57. Zagrebački salon, The Bridge and Tunnel Gallery New York, Rasvijetljena soba – ženska fotografska praksa u Hrvatskoj… Nominirana je za World Press Photo Joop Swart Masterclass 2020 te je jedna od izabranih fotografkinja u međunarodnom programu za nadolazeće umjetnike Parallel – European Photo Based Platform 2018. i 2021. g. Dobitnica je stipendije i rezidencije Dr. Éva Kahán Foundation za 2022. godinu te dobitnica Nagrade Radoslav Putar 2022. za najboljeg mladog umjetnika.

Drago Diklić / Joe Kaplowitz (klavir) / Moja zelena kajdanka
2024-08-28 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Kulturna povijest Zagreba nezamisliva je bez njega i njegovih evergreena. Sam za sebe često kaže da je zapravo, lijenčina, a njegova supruga govorila je da je došao s Marsa, jer mu sve što zamisli uspije.
Klavir: Joe Kaplowitz

Kvartet Lele Kaplowitz
2024-08-29 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Lela Kaplowitz je cijenjena i nagrađivana jazz vokalistica sa svjetskim iskustvom. Njene izvedbe autorskih skladbi, američke jazz pjesmarice i jazz obrada hrvatskih pop i rock pjesama su pamtljive, prožete strašću i pozitivnom energijom. Lela uvijek okuplja vrhunske glazbenike s kojima muzicira s lakoćom i virtuoznošću.
Glazbenici s kojima surađuje već dugi niz godina koncertno i studijski pridružit će se i ovom prilikom: Joe Kaplowitz, klavir, Zvonimir Šestak, kontrabas; Janko Novoselić, bubnjevi

XV. Ljetne noći Teatra EXIT: KAKO MISLIŠ MENE NEMA?!
2024-08-30 20:00 - 22:05 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
KAKO MISLIŠ MENE NEMA?!
Autorski tim:

Autorica projekta, režije i scene: Ivica Boban
Igraju: Filip Juričić, Amar Bukvić
Dramaturška suradnica i asistentica režije: Olja Lozica
O predstavi:

Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Savski dok: Jedinstveni dokumentarci za kraj ljeta
2024-08-30 20:00 - 2024-08-31 22:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
U Velikom dvorištu Pogona Jedinstvo održavaju se open air projekcije dokumentaraca “Svijet po mjeri mog tate” i “Funne: djevojke koje sanjaju more”, kao i kratkih filmova “Rezidba”, “Sjećanja u polaroidima” i TELETEXT, koje prikazujemo u partnerstvu s Restartom i Kinoklubom Zagreb.

Andrea Bocelli u pulskoj Areni
2024-08-30 20:00 - 2024-08-31 23:00 | Arena Pula, Flavijevska ul., 52100, Pula, Croatia, Pula, Istra, Croatia (Local Name: Hrvatska)
Andrea Bocelli, najomiljeniji svjetski tenor i najprodavaniji izvođač klasične glazbe, u 2024. obilježava 30 godina nevjerojatne karijere. Tim povodom, maestro Bocelli se nakon 20 godina vraća na jednu od najljepših svjetskih pozornica na otvorenom – u pulsku Arenu, gdje će 30. i 31. kolovoza održati jedinstveni koncert pod zvijezdama. Ova ikona klasične i pop glazbe tijekom zadnja tri desetljeća svojim je glasom ušao u srca milijuna ljudi, svojim životom inspirirao mnoge umjetnike. Sada ga imamo priliku ponovno doživjeti u Hrvatskoj, koja je izabrana kao jedan od postaja na mapi proslave velike obljetnice umjetnikova rada.

Petrit Çeku & Linus Roth
2024-08-30 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Na festivalu ‘Ibiza Concerts’ nastala je prva izvedba Vivaldijevih godišnjih doba u interpretaciji dvojice virtuoza – violinista Linusa Rotha i gitarista Petrita Çekua. Nakon velikog uspjeha pred publikom, ali i na društvenim mrežama, ova rijetka verzija Vivaldijeva remek djela dolazi pred našu publiku.
Program: Corelli; Vivaldi

XV. Ljetne noći Teatra EXIT: CABARET – KONCERT ZA ŽLICE I GITARU
2024-08-31 20:00 - 21:20 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
CABARET – KONCERT ZA ŽLICE I GITARU
Autorski tim:

Mentori: Rade Šerbedžija i Lenka Udovički
Igraju: Nikola Nedić i Mario Jovev
Produkcija: Teatar EXIT i Kazalište Ulysses
O predstavi:

Žlice & gitara dvojac su koji uz pomoć zvukova kuhinjskih žlica, gitare i mandoline, otkačenog nastupa, pomalo trubadurski pričaju o svome životu kroz uglazbljenu poeziju, a iza njihovog ludog i uvrnutog nastupa krije se poruka razuma. Svaka pjesma ima svoju priču i pozadinu i koliko god lepršavo i zabavno zvučale, svaka ima duboku poruku o svijetu u kojem živimo.
Radi se o autorskom projektu i angažiranoj predstavi u kojoj Mario Jovev i Nikola Nedić na iznimno duhovit i satiričan način progovaraju o problemima u društvu koji nas svakodnevno okružuju. Iako to rade dopadljivo i šarmantno, stihovi njihovih pjesama pogađaju u samu srž ozbiljnih problema kao što su korupcija, kriminal, kapitalizam i iseljavanje mladih iz Hrvatske, dotičući se pritom i tema iz svakodnevnog života.
